title: ELPA priežiūros institucijos sprendimas Nr. 30/20/COL 2020 m. balandžio 1 d. kuriuo, pakeičiant Gairių dėl trumpalaikio eksporto kredito draudimo priedą, šimtas šeštą kartą iš dalies keičiamos procedūrinės ir materialinės valstybės pagalbos srities taisyklės [2020/982]

text:
9.7.2020

                  LT

                  Europos Sąjungos oficialusis leidinys

                  L 220/8

         ELPA PRIEŽIŪROS INSTITUCIJOS SPRENDIMAS Nr. 30/20/COL
         2020 m. balandžio 1 d.
         kuriuo, pakeičiant Gairių dėl trumpalaikio eksporto kredito draudimo priedą, šimtas šeštą kartą iš dalies keičiamos procedūrinės ir materialinės valstybės pagalbos srities taisyklės [2020/982]
         ELPA priežiūros institucija,
         ATSIŽVELGDAMA į:
         Europos ekonominės erdvės susitarimą (toliau – EEE susitarimas), ypač į jo 61–63 straipsnius ir 26 protokolą,
         ELPA valstybių susitarimą dėl Priežiūros institucijos ir Teisingumo Teismo įsteigimo (toliau – Susitarimas dėl Priežiūros institucijos ir Teismo), ypač į jo 24 straipsnį ir 5 straipsnio 2 dalies b punktą,
         KADANGI:
         pagal Susitarimo dėl Priežiūros institucijos ir Teismo 24 straipsnį Priežiūros institucija įgyvendina EEE susitarimo nuostatas dėl valstybės pagalbos;
         pagal Susitarimo dėl Priežiūros institucijos ir Teismo 5 straipsnio 2 dalies b punktą Priežiūros institucija skelbia pranešimus arba gaires dėl EEE susitarime reglamentuojamų klausimų, jei tai aiškiai numatyta tame susitarime arba Susitarime dėl Priežiūros institucijos ir Teismo arba jei Priežiūros institucija mano, kad to reikia;
         2020 m. kovo 27 d. Europos Komisija (toliau – Komisija) priėmė Komunikatą, kuriuo iš dalies keičiamas Komisijos komunikato valstybėms narėms dėl Sutarties dėl Europos Sąjungos veikimo 107 ir 108 straipsnių taikymo trumpalaikiam eksporto kredito draudimui priedas (toliau – Komunikatas) (1);
         kad padėtų ES ekonomikai COVID-19 protrūkio sąlygomis, Komisija priėmė laikinąją sistemą (2), pagal kurią valstybėms narėms leidžiama teikti papildomas paramos priemones visapusiškai pasinaudojant galiojančiose valstybės pagalbos taisyklėse numatytu lankstumu. Kiek tai susiję su trumpalaikio eksporto kredito draudimu, laikinojoje sistemoje numatyta daugiau lanksčių galimybių patvirtinti, kad dėl eksporto kredito draudimo trūkumo tam tikra rizika gali būti laikinai neparduotina, kaip numatyta Komunikato 18 punkto d papunktyje. Siekiant greitai reaguoti į sunkumus, su kuriais įmonės susiduria dabar ir greičiausiai susidurs artimiausioje ateityje, tokio lankstumo gali nepakakti. Todėl, kad būtų sušvelninti visi neigiami padariniai, kylantys iš trumpalaikio eksporto kredito draudimo rinkos staiga pasitraukus privatiems draudikams, reikia greitesnio atsako. Atsižvelgdama į viešų konsultacijų rezultatus ir į bendrus požymius, kad COVID-19 trikdys visą Sąjungos ekonomiką, Komisija mano, kad apskritai nepakanka privačių pajėgumų, kad būtų apdrausta visa ekonomiškai pagrįsta rizika, susijusi su eksportu į šalis, kurios šiuo metu priskiriamos prie parduotinos rizikos šalių. Be to, atsižvelgiant į dabar turimą informaciją apie būsimą COVID-19 protrūkio raidą, gali būti, kad privatūs draudikai savo poziciją, susijusią su trumpalaikiu eksporto kredito draudimu, vėl pradės didinti dar nepasibaigus Komunikato 36 punkte numatytam vienų metų laikotarpiui;
         tokiomis aplinkybėmis Komisija nusprendė visą komercinę ir politinę riziką, susijusią su eksportu į Komunikato priede išvardytas šalis, laikyti laikinai neparduotina iki 2020 m. gruodžio 31 d. (atsižvelgiant į laikinosios sistemos galiojimo trukmę). Vadovaudamasi Komunikato 36 punktu, likus trims mėnesiams iki 2020 m. pabaigos Komisija įvertins, ar pratęsti laikinąją išimtį;
         šis komunikato pakeitimas taip pat yra svarbus Europos ekonominei erdvei;
         laikantis EEE susitarimo 1 straipsnyje nustatyto vientisumo tikslo, reikia užtikrinti, kad EEE valstybės pagalbos taisyklės būtų vienodai taikomos visoje Europos ekonominėje erdvėje;
         pagal EEE susitarimo XV priedo 11 puslapyje esančio skyriaus „BENDROSIOS NUOSTATOS“ II punktą Priežiūros institucija, pasikonsultavusi su Komisija, turi priimti aktus, atitinkančius Europos Komisijos priimtus aktus,
         PASIKONSULTAVUSI su Europos Komisija,
         PASIKONSULTAVUSI su ELPA valstybėmis,
         PRIĖMĖ ŠĮ SPRENDIMĄ:

            1 straipsnis
            Iš dalies keičiamos procedūrinės ir materialinės valstybės pagalbos srities taisyklės, pakeičiant Gairių dėl trumpalaikio eksporto kredito draudimo priedą. Naujasis priedas pridedamas prie šio sprendimo ir yra neatskiriama jo dalis.

            2 straipsnis
            Šio sprendimo tekstas autentiškas tik anglų kalba.

            Priimta Briuselyje 2020 m. balandžio 1 d.

                  ELPA priežiūros institucijos vardu

                  Pagarbiai

               Bente ANGELL-HANSEN

                  Pirmininkė

                  Atsakingoji kolegijos narė

               Frank J. BÜCHEL

                  Kolegijos narys

               Högni KRISTJÁNSSON

                  Kolegijos narys

               Carsten ZATSCHLER

                  Už teisinius ir vykdomuosius reikalus atsakingas direktorius,

                  kontrasignuojantis sprendimą

            (1)  Dar nepaskelbta.

            (2)  2020 m. kovo 19 d. Komisijos komunikatas „Laikinoji valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistema“ (OL C 91 I, 2020 3 20, p. 1).

               PRIEDAS (1)

               Parduotinos rizikos šalių sąrašas

            Institucija visą komercinę ir politinę riziką, susijusią su eksportu į toliau išvardytas šalis, laiko laikinai neparduotina iki 2020 m. gruodžio 31 d.
            Belgija
            Bulgarija
            Čekija
            Danija
            Vokietija
            Estija
            Airija
            Graikija
            Ispanija
            Prancūzija
            Kroatija
            Italija
            Kipras
            Latvija
            Lichtenšteinas
            Lietuva
            Liuksemburgas
            Vengrija
            Malta
            Nyderlandai
            Austrija
            Lenkija
            Portugalija
            Rumunija
            Slovėnija
            Slovakija
            Suomija
            Švedija
            Jungtinė Karalystė
            Australija
            Kanada
            Islandija
            Japonija
            Naujoji Zelandija
            Norvegija
            Šveicarija
            Jungtinės Amerikos Valstijos

               (1)  Pakeistas Sprendimu Nr. 30/20/COL.


title: Tarybos sprendimas (ES) 2020/984 2020 m. liepos 7 d. dėl Europos bendrijos ir Bisau Gvinėjos Respublikos žuvininkystės sektoriaus partnerystės susitarimo įgyvendinimo protokolo (2019–2024 m.) sudarymo

text:
10.7.2020

                  LT

                  Europos Sąjungos oficialusis leidinys

                  L 222/4

         TARYBOS SPRENDIMAS (ES) 2020/984
         2020 m. liepos 7 d.
         dėl Europos bendrijos ir Bisau Gvinėjos Respublikos žuvininkystės sektoriaus partnerystės susitarimo įgyvendinimo protokolo (2019–2024 m.) sudarymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 6 dalies antros pastraipos a punkto v papunkčiu ir 218 straipsnio 7 dalimi,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:

                     (1)

                     2008 m. kovo 17 d. Taryba priėmė Reglamentą (EB) Nr. 241/2008 (2), kuriuo sudarė Europos bendrijos ir Bisau Gvinėjos Respublikos žuvininkystės sektoriaus partnerystės susitarimą (3) (toliau – Susitarimas). Susitarimas įsigaliojo 2008 m. balandžio 15 d., buvo automatiškai pratęstas ir tebegalioja;

                     (2)

                     vadovaudamasi Komisijos rekomendacija, 2017 m. vasario 28 d. Taryba leido pradėti derybas su Bisau Gvinėjos Respublika dėl naujo Susitarimo įgyvendinimo protokolo sudarymo;

                     (3)

                     ankstesnis Susitarimo protokolas baigė galioti 2017 m. lapkričio 23 d.;

                     (4)

                     Komisija Sąjungos vardu derėjosi dėl naujo protokolo. Tos derybos baigėsi naujo protokolo parafavimu 2018 m. lapkričio 15 d.;

                     (5)

                     pagal Tarybos sprendimą (ES) 2019/1088 (4) Europos bendrijos ir Bisau Gvinėjos Respublikos žuvininkystės sektoriaus partnerystės susitarimo įgyvendinimo protokolas (2019–2024 m.) (toliau – Protokolas) pasirašytas 2019 m. birželio 15 d.;

                     (6)

                     Protokolas buvo laikinai taikomas nuo jo pasirašymo dienos;

                     (7)

                     Protokolo tikslas – sudaryti galimybes Sąjungai ir Bisau Gvinėjos Respublikai artimiau bendradarbiauti remiant darnios žuvininkystės politiką, atsakingą Bisau Gvinėjos vandenyse esančių žuvininkystės išteklių naudojimą ir Bisau Gvinėjos pastangas plėtoti mėlynąją ekonomiką;

                     (8)

                     Protokolas turėtų būti patvirtintas;

                     (9)

                     Susitarimo 10 straipsniu įsteigtas jungtinis komitetas, atsakingas už Susitarimo įgyvendinimo stebėseną. Be to, vadovaujantis tuo straipsniu ir Protokolo 5 straipsniu, 6 straipsnio 4 dalimi, 7 straipsnio 4 dalimi ir 8 straipsnio 2 bei 4 dalimis, jungtinis komitetas gali priimti tam tikrus Protokolo pakeitimus. Siekiant sudaryti palankesnes sąlygas tokių dalinių pakeitimų tvirtinimui, Komisijai turėtų būti suteikti įgaliojimai tam tikromis materialinėmis ir procedūrinėmis sąlygomis juos patvirtinti Sąjungos vardu laikantis supaprastintos procedūros;

                     (10)

                     ES poziciją dėl Protokolo pakeitimų turėtų nustatyti valstybių narių Vyriausybių Nuolatinių atstovų komitetas. Siūlomiems daliniams pakeitimams bus pritarta, jei valstybių narių Vyriausybių Nuolatinių atstovų komitete pagal Europos Sąjungos sutarties 16 straipsnio 4 dalį tam neprieštaraus valstybių narių sprendimą blokuojanti mažuma;

                     (11)

                     pozicija, kurios Sąjunga turi laikytis jungtiniame komitete kitais klausimais, turėtų būti nustatyta laikantis Sutarčių ir įprastos tvarkos,

               PRIĖMĖ ŠĮ SPRENDIMĄ:

            1 straipsnis
            Sąjungos vardu patvirtinamas Europos bendrijos ir Bisau Gvinėjos Respublikos žuvininkystės sektoriaus partnerystės susitarimo įgyvendinimo protokolas (2019–2024 m.) (5).

            2 straipsnis
            Tarybos pirmininkas Sąjungos vardu pateikia Protokolo 17 straipsnyje numatytus pranešimus.

            3 straipsnis
            Laikantis šio sprendimo priede išdėstytos procedūros Komisija įgaliojama Sąjungos vardu tvirtinti pagal Susitarimo 10 straipsnį įsteigto jungtinio komiteto priimamus Protokolo pakeitimus.

            4 straipsnis
            Šis sprendimas įsigalioja jo priėmimo dieną.

            Priimta Briuselyje 2020 m. liepos 7 d.

                  Tarybos vardu

                  Pirmininkas

               M. ROTH

            (1)  2020 m. birželio 17 d. pritarimas (dar nepaskelbta Oficialiajame leidinyje).

            (2)  2008 m. kovo 17 d. Tarybos reglamentas (EB) Nr. 241/2008 dėl Europos bendrijos ir Bisau Gvinėjos Respublikos žuvininkystės sektoriaus partnerystės susitarimo sudarymo (OL L 75, 2008 3 18, p. 49).

            (3)  OL L 342, 2007 12 27, p. 5.

            (4)  2019 m. birželio 6 d. Tarybos sprendimas (ES) 2019/1088 dėl Europos bendrijos ir Bisau Gvinėjos Respublikos žuvininkystės sektoriaus partnerystės susitarimo įgyvendinimo protokolo (2019–2024 m.) pasirašymo Europos Sąjungos vardu ir laikino taikymo (OL L 173, 2019 6 27, p. 1).

            (5)  Protokolo tekstas paskelbtas OL L 173, 2019 6 27, kartu su sprendimu dėl jo pasirašymo.

            PRIEDAS
            Jungtinio komiteto priimamų Protokolo pakeitimų tvirtinimo procedūra
            Kai jungtinio komiteto prašoma priimti Protokolo pakeitimus pagal Protokolo 5 straipsnį, 6 straipsnio 4 dalį, 7 straipsnio 4 dalį ir 8 straipsnio 2 bei 4 dalis, Komisija įgaliojama Sąjungos vardu patvirtinti siūlomus pakeitimus šiomis sąlygomis:

                        1)

                        Komisija užtikrina, kad patvirtinimas Sąjungos vardu:

                                    a)

                                    atitiktų bendros žuvininkystės politikos tikslus;

                                    b)

                                    būtų suderinamas su regioninių žvejybos valdymo organizacijų priimtomis atitinkamomis taisyklėmis ir juo būtų atsižvelgta į pakrantės valstybių bendrai vykdomą valdymą;

                                    c)

                                    būtų atliktas atsižvelgiant į naujausią statistinę, biologinę ir kitą susijusią informaciją, pateiktą Komisijai;

                        2)

                        prieš Sąjungos vardu patvirtindama siūlomus pakeitimus, Komisija juos pateikia Tarybai likus pakankamai laiko iki atitinkamo jungtinio komiteto posėdžio;

                        3)

                        siūlomų pakeitimų atitiktį šio priedo 1 punkte nustatytiems kriterijams vertina valstybių narių Vyriausybių Nuolatinių atstovų komitetas;

                        4)

                        Komisija siūlomus pakeitimus patvirtina Sąjungos vardu, jeigu jiems neprieštarauja tiek valstybių narių, kiek sudaro Tarybos blokuojančią mažumą pagal Europos Sąjungos sutarties 16 straipsnio 4 dalį. Jei susidaro tokia blokuojanti mažuma, Komisija Sąjungos vardu siūlomus pakeitimus atmeta;

                        5)

                        jei vėlesniuose posėdžiuose su Bisau Gvinėjos, įskaitant skubos tvarka surengtus posėdžius, susitarimo pasiekti neįmanoma, klausimas vėl perduodamas Tarybai 2–4 punktuose nustatyta tvarka, kad nustatant Sąjungos poziciją būtų atsižvelgta į naujus elementus;

                        6)

                        Komisijos prašoma tinkamu laiku imtis visų priemonių, būtinų tolesniems veiksmams, susijusiems su jungtinio komiteto sprendimu, atlikti, be kita ko, kai tikslinga, paskelbti atitinkamą sprendimą Europos Sąjungos oficialiajame leidinyje ir pateikti visus pasiūlymus, kurie būtini tam sprendimui įgyvendinti;

                        7)

                        kitais klausimais, kurie nėra susiję su Protokolo pakeitimais pagal jo 5 straipsnį, 6 straipsnio 4 dalį, 7 straipsnio 4 dalį ir 8 straipsnio 2 bei 4 dalis, pozicija, kurios Sąjunga turi laikytis jungtiniame komitete, nustatoma laikantis Sutarčių ir įprastos darbo tvarkos.


title: Tarybos sprendimas (ES) 2020/985 2020 m. liepos 7 d. dėl San Tomė ir Prinsipės Demokratinės Respublikos ir Europos bendrijos žuvininkystės partnerystės susitarimo įgyvendinimo protokolo sudarymo

text:
10.7.2020

                  LT

                  Europos Sąjungos oficialusis leidinys

                  L 222/7

         TARYBOS SPRENDIMAS (ES) 2020/985
         2020 m. liepos 7 d.
         dėl San Tomė ir Prinsipės Demokratinės Respublikos ir Europos bendrijos žuvininkystės partnerystės susitarimo įgyvendinimo protokolo sudarymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 6 dalies antros pastraipos a punkto v papunkčiu ir 218 straipsnio 7 dalimi,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:

                     (1)

                     2007 m. liepos 23 d. Taryba priėmė Reglamentą (EB) Nr. 894/2007 (2), kuriuo sudarė San Tomė ir Prinsipės Demokratinės Respublikos ir Europos bendrijos žuvininkystės sektoriaus partnerystės susitarimą (3) (toliau – Susitarimas). Susitarimas įsigaliojo 2011 m. rugpjūčio 29 d. ir tebegalioja;

                     (2)

                     2017 m. gruodžio 18 d. Taryba įgaliojo Komisiją pradėti derybas su San Tomė ir Prinsipės Demokratine Respublika (toliau – San Tomė ir Prinsipė) dėl naujo Susitarimo įgyvendinimo protokolo sudarymo;

                     (3)

                     ankstesnis protokolas baigė galioti 2018 m. gegužės 22 d.;

                     (4)

                     Komisija Sąjungos vardu derėjosi dėl naujo protokolo. Tos derybos baigėsi naujo protokolo parafavimu 2019 m. balandžio 17 d.;

                     (5)

                     pagal Tarybos sprendimą (ES) 2019/2218 (4) San Tomė ir Prinsipės Demokratinės Respublikos ir Europos bendrijos žuvininkystės partnerystės susitarimo įgyvendinimo protokolas (toliau – Protokolas) pasirašytas 2019 m. gruodžio 19 d.;

                     (6)

                     nuo Protokolo pasirašymo datos jis taikomas laikinai;

                     (7)

                     Protokolo tikslas – sudaryti galimybes Sąjungai ir San Tomė ir Prinsipei glaudžiau bendradarbiauti siekiant skatinti tausios žvejybos politiką, racionalų San Tomė ir Prinsipės vandenyse esančių žvejybos išteklių naudojimą ir remti San Tomė ir Prinsipės pastangas plėtoti žuvininkystės sektorių;

                     (8)

                     Protokolas turėtų būti patvirtintas;

                     (9)

                     susitarimo 9 straipsniu įsteigtas jungtinis komitetas, atsakingas už jo taikymą. Be to, vadovaujantis šiuo straipsniu, Protokolo 6 straipsniu ir 7 straipsnio 2 dalimi, jungtinis komitetas gali priimti tam tikrus Protokolo pakeitimus. Siekiant palengvinti tokių pakeitimų tvirtinimą, Komisijai turėtų būti suteikti įgaliojimai laikantis tam tikrų su turiniu ir forma susijusių sąlygų juos tvirtinti Sąjungos vardu pagal supaprastintą procedūrą;

                     (10)

                     Taryba turėtų nustatyti Sąjungos poziciją dėl Protokolo pakeitimų. Siūlomi pakeitimai turėtų būti patvirtinti, išskyrus atvejus, kai prieštarauja valstybių narių blokuojanti mažuma pagal Europos Sąjungos sutarties 16 straipsnio 4 dalį;

                     (11)

                     pozicija, kurios Sąjunga turi laikytis jungtiniame komitete kitais klausimais, turėtų būti apibrėžta pagal Sutartis ir nusistovėjusią praktiką,

               PRIĖMĖ ŠĮ SPRENDIMĄ:

            1 straipsnis
            Sąjungos vardu patvirtinamas San Tomė ir Prinsipės Demokratinės Respublikos ir Europos bendrijos žuvininkystės partnerystės susitarimo įgyvendinimo protokolas (5).

            2 straipsnis
            Tarybos pirmininkas Sąjungos vardu pateikia protokolo 16 straipsnyje numatytą pranešimą.

            3 straipsnis
            Laikantis šio sprendimo priede išdėstytos procedūros, Komisijai suteikiami įgaliojimai Sąjungos vardu tvirtinti pagal Susitarimo 9 straipsnį įsteigto jungtinio komiteto priimamus Protokolo pakeitimus.

            4 straipsnis
            Šis sprendimas įsigalioja jo priėmimo dieną.

            Priimta Briuselyje 2020 m. liepos 7 d.

                  Tarybos vardu

                  Pirmininkas

               M. ROTH

            (1)  2020 m. birželio 17 d. pritarimas (dar nepaskelbta Oficialiajame leidinyje).

            (2)  2007 m. liepos 23 d. Tarybos reglamentas (EB) Nr. 894/2007 dėl San Tomė ir Prinsipės Demokratinės Respublikos ir Europos bendrijos žuvininkystės partnerystės susitarimo sudarymo (OL L 205, 2007 8 7, p. 35).

            (3)  OL L 205, 2007 8 7, p. 36.

            (4)  2019 m. spalio 24 d. Tarybos sprendimas (ES) 2019/2218 dėl San Tomė ir Prinsipės Demokratinės Respublikos ir Europos bendrijos žuvininkystės partnerystės susitarimo įgyvendinimo protokolo pasirašymo Europos Sąjungos vardu ir laikino taikymo (OL L 333, 2019 12 27, p. 1).

            (5)  Protokolo tekstas paskelbtas OL L 333, 2019 12 27, kartu su sprendimu dėl jo pasirašymo.

            PRIEDAS
            Jungtinio komiteto priimamų Protokolo pakeitimų tvirtinimo procedūra
            Kai jungtinio komiteto prašoma priimti Protokolo pakeitimus pagal Protokolo 6 straipsnį ir 7 straipsnio 2 dalį, Komisijai suteikiami įgaliojimai Sąjungos vardu patvirtinti siūlomus pakeitimus tokiomis sąlygomis:

                        1)

                        Komisija užtikrina, kad patvirtinimas Sąjungos vardu:

                                    a)

                                    atitiktų bendros žuvininkystės politikos tikslus;

                                    b)

                                    arba būtų suderinamas su regioninių žvejybos valdymo organizacijų priimtomis atitinkamomis taisyklėmis ir juo būtų atsižvelgta į pakrantės valstybių bendrai vykdomą valdymą;

                                    c)

                                    būtų atliekamas atsižvelgiant į Komisijai pateiktą naujausią statistinę, biologinę ir kitą susijusią informaciją;

                        2)

                        prieš Sąjungos vardu patvirtindama siūlomus pakeitimus, Komisija juos pateikia Tarybai likus pakankamai laiko iki atitinkamo jungtinio komiteto posėdžio;

                        3)

                        siūlomų pakeitimų atitiktį 1 punkte nustatytiems kriterijams vertina Taryba;

                        4)

                        Komisija siūlomus pakeitimus patvirtina Sąjungos vardu, jeigu jiems neprieštarauja tiek valstybių narių, kiek sudaro Tarybos blokuojančią mažumą pagal ES sutarties 16 straipsnio 4 dalį. Jei susidaro tokia blokuojanti mažuma, Komisija Sąjungos vardu siūlomus pakeitimus atmeta;

                        5)

                        jei vėlesniuose jungtinio komiteto posėdžiuose, įskaitant skubos tvarka surengtus posėdžius, susitarimo pasiekti neįmanoma, klausimas vėl perduodamas Tarybai 2–4 punktuose nustatyta tvarka, kad nustatant Sąjungos poziciją būtų atsižvelgta į naujus veiksnius;

                        6)

                        Komisijos prašoma tinkamu laiku imtis visų priemonių, kurios būtinos siekiant tęsti tolesnę veiklą, susijusią su jungtinio komiteto sprendimu, be kita ko, atitinkamais atvejais paskelbti atitinkamą sprendimą Europos Sąjungos oficialiajame leidinyje ir pateikti pasiūlymų, kurie būtini tokiam sprendimui įgyvendinti;

                        7)

                        kitais klausimais, kurie nėra susiję su Protokolo pakeitimais pagal jo 6 straipsnį ir 7 straipsnio 2 dalį, pozicija, kurios Sąjunga turi laikytis jungtiniame komitete, nustatoma laikantis Sutarčių ir įprastos darbo tvarkos.


title: Europos Parlamento ir Tarybos sprendimas (ES) 2020/986 2020 m. birželio 18 d. dėl Europos prisitaikymo prie globalizacijos padarinių fondo lėšų mobilizavimo (EGF/2020/000 TA 2020 – Komisijos iniciatyva teikiama techninė pagalba)

text:
10.7.2020

                  LT

                  Europos Sąjungos oficialusis leidinys

                  L 222/10

         EUROPOS PARLAMENTO IR TARYBOS SPRENDIMAS (ES) 2020/986
         2020 m. birželio 18 d.
         dėl Europos prisitaikymo prie globalizacijos padarinių fondo lėšų mobilizavimo (EGF/2020/000 TA 2020 – Komisijos iniciatyva teikiama techninė pagalba)
         EUROPOS PARLAMENTAS IR EUROPOS SĄJUNGOS TARYBA,
         atsižvelgdami į Sutartį dėl Europos Sąjungos veikimo,
         atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (1), ypač į jo 11 straipsnio 2 dalį,
         atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (2), ypač į jo 13 punktą,
         atsižvelgdami į Europos Komisijos pasiūlymą,
         kadangi:

                     (1)

                     Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems iš darbo darbuotojams ir savarankiškai dirbantiems asmenims, kurių veikla nutrūko dėl globalizacijos sukeltų esminių pasaulio prekybos sistemos struktūrinių pokyčių, dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

                     (2)

                     EGF didžiausia metinė suma negali viršyti 150 mln. EUR (2011 m. kainomis), kaip nustatyta Tarybos reglamento (ES, Euratomas) Nr. 1311/2013 (3) 12 straipsnyje;

                     (3)

                     Reglamente (ES) Nr. 1309/2013 nustatyta, kad kiekvienais metais techninei pagalbai Komisijos iniciatyva gali būti panaudojama daugiausia 0,5 % EGF paramos didžiausios metinės sumos;

                     (4)

                     todėl EGF lėšos turėtų būti mobilizuotos, kad Komisijos iniciatyva būtų suteikta 345 000 EUR techninė pagalba,

               PRIĖMĖ ŠĮ SPRENDIMĄ:

            1 straipsnis
            2020 finansinių metų Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 345 000 EUR įsipareigojimų ir mokėjimų asignavimų sumą.

            2 straipsnis
            Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.

            Priimta Briuselyje 2020 m. birželio 18 d.

                  Europos Parlamento vardu

                  Pirmininkas

               D. M. SASSOLI

                  Tarybos vardu

                  Pirmininkė

               N. BRNJAC

            (1)  OL L 347, 2013 12 20, p. 855.

            (2)  OL C 373, 2013 12 20, p. 1.

            (3)  2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).


title: Tarybos sprendimas (BUSP) 2021/142 2021 m. vasario 5 d. kuriuo atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2020/1132

text:
2021 2 8

                  LT

                  Europos Sąjungos oficialusis leidinys

                  L 43/14

         TARYBOS SPRENDIMAS (BUSP) 2021/142
         2021 m. vasario 5 d.
         kuriuo atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2020/1132
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2001 m. gruodžio 27 d. Taryba priėmė Bendrąją poziciją 2001/931/BUSP (1);

                     (2)

                     2020 m. liepos 30 d. Taryba priėmė Sprendimą (BUSP) 2020/1132 (2), kuriuo buvo atnaujintas asmenų, grupių ir organizacijų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas (toliau – Sąrašas);

                     (3)

                     laikantis Bendrosios pozicijos 2001/931/BUSP 1 straipsnio 6 dalies būtina reguliariai peržiūrėti į Sąrašą įtrauktų asmenų vardus ir pavardes, grupių ir organizacijų pavadinimus siekiant užtikrinti, kad esama priežasčių palikti juos įtrauktus į Sąrašą;

                     (4)

                     šiame sprendime pateikiami asmenų, grupių ir organizacijų, kuriems taikomi Bendrosios pozicijos 2001/931/BUSP 2, 3 ir 4 straipsniai, atžvilgiu Tarybos atliktos peržiūros rezultatai;

                     (5)

                     Taryba patikrino, ar kompetentingos institucijos, kaip nurodyta Bendrosios pozicijos 2001/931/BUSP 1 straipsnio 4 dalyje, yra priėmusios sprendimus dėl visų į Sąrašą įtrauktų asmenų, grupių ir organizacijų, kadangi jie yra su teroro aktais susiję, kaip tai suprantama Bendrosios pozicijos 2001/931/BUSP 1 straipsnio 2 ir 3 dalyse. Taryba taip pat padarė išvadą, kad asmenims, grupėms ir organizacijoms, kuriems taikomi Bendrosios pozicijos 2001/931/BUSP 2, 3 ir 4 straipsniai, turėtų būti toliau taikomos Bendrojoje pozicijoje 2001/931/BUSP numatytos konkrečios ribojamosios priemonės;

                     (6)

                     Sąrašas turėtų būti atitinkamai atnaujintas, o Sprendimas (BUSP) 2020/1132 turėtų būti panaikintas,

               PRIĖMĖ ŠĮ SPRENDIMĄ:

            1 straipsnis
            Asmenų, grupių ir organizacijų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas pateikiamas šio sprendimo priede.

            2 straipsnis
            Sprendimas (BUSP) 2020/1132 panaikinamas.

            3 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Briuselyje 2021 m. vasario 5 d.

                  Tarybos vardu

                  Pirmininkė

               A. P. ZACARIAS

            (1)  2001 m. gruodžio 27 d. Tarybos bendroji pozicija 2001/931/BUSP dėl konkrečių priemonių taikymo kovojant su terorizmu (OL L 344, 2001 12 28, p. 93).

            (2)  2020 m. liepos 30 d. Tarybos sprendimas (BUSP) 2020/1132, kuriuo atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2020/20 (OL L 247, 2020 7 31, p. 18).

            PRIEDAS
            1 STRAIPSNYJE NURODYTAS ASMENŲ, GRUPIŲ IR ORGANIZACIJŲ SĄRAŠAS
            I.   ASMENYS

                        1.

                        ABDOLLAHI Hamed (dar žinomas kaip Mustafa Abdullahi), gimęs 1960 8 11 Irane. Paso Nr.: D9004878.

                        2.

                        AL-NASSER, Abdelkarim Hussein Mohamed, gimęs Al Ihsa (Saudo Arabija), Saudo Arabijos pilietis.

                        3.

                        AL YACOUB, Ibrahim Salih Mohammed, gimęs 1966 10 16 Tarute (Saudo Arabija), Saudo Arabijos pilietis.

                        4.

                        ARBABSIAR Manssor (dar žinomas kaip Mansour Arbabsiar), gimęs 1955 3 6 arba 1955 3 15 Irane. Irano ir JAV pilietis; paso Nr.: C2002515 (Iranas); Paso Nr.: 477845448 (JAV). Nacionalinio tapatybės dokumento Nr.: 07442833, galiojo iki 2016 3 15 (JAV vairuotojo pažymėjimas).

                        5.

                        ASSADI Assadollah, gimęs 1971 12 22 Teherane (Iranas), Irano pilietis. Irano diplomatinio paso numeris: D9016657.

                        6.

                        BOUYERI, Mohammed (dar žinomas kaip Abu ZUBAIR; dar žinomas kaip SOBIAR; dar žinomas kaip Abu ZOUBAIR), gimęs 1978 3 8 Amsterdame (Nyderlandai).

                        7.

                        EL HAJJ, Hassan Hassan, gimęs 1988 3 22 Zaghdraiya, Sidone, Libane, Kanados pilietis. Paso Nr.: JX446643 (Kanada).

                        8.

                        HASHEMI MOGHADAM Saeid, gimęs 1962 8 6 Teherane (Iranas), Irano pilietis. Paso Nr.: D9016290, galiojo iki 2019 2 4.

                        9.

                        IZZ-AL-DIN, Hasan (dar žinomas kaip GARBAYA, Ahmed; dar žinomas kaip SA-ID; dar žinomas kaip SALWWAN, Samir), gimęs 1963 m. Libane, Libano pilietis.

                        10.

                        MELIAD, Farah, gimęs 1980 11 5 Sidnėjuje (Australija), Australijos pilietis. Paso Nr.: M2719127 (Australija).

                        11.

                        MOHAMMED, Khalid Shaikh (dar žinomas kaip ALI, Salem; dar žinomas kaip BIN KHALID, Fahd Bin Adballah; dar žinomas kaip HENIN, Ashraf Refaat Nabith; dar žinomas kaip WADOOD, Khalid Adbul), gimęs 1965 4 14 arba 1964 3 1 Pakistane, paso Nr.: 488555.

                        12.

                        ȘANLI, Dalokay (dar žinomas kaip Sinan), gimęs 1976 10 13 Piuliumiūre (Pülümür) (Turkija).

                        13.

                        SHAHLAI Abdul Reza (dar žinomas kaip Abdol Reza Shala’i; dar žinomas kaip Abd-al Reza Shalai; dar žinomas kaip Abdorreza Shahlai; dar žinomas kaip Abdolreza Shahla’i; dar žinomas kaip Abdul-Reza Shahlaee; dar žinomas kaip Hajj Yusef; dar žinomas kaip Haji Yusif; dar žinomas kaip Hajji Yasir; dar žinomas kaip Hajji Yusif; dar žinomas kaip Yusuf Abu-al-Karkh), gimęs apie 1957 m. Irane. Adresai: 1) Kermanšahas, Iranas; 2) Mehrano karinė bazė, Ilamo provincija, Iranas.

                        14.

                        SHAKURI Ali Gholam, gimęs apie 1965 m. Teherane (Iranas).

                  II.   GRUPĖS IR ORGANIZACIJOS

                        1.

                        „Abu Nidal organizacija“ („Abu Nidal Organisation“, „ANO“) (dar žinoma kaip „Fatah“ revoliucinė taryba („Fatah Revolutionary Council“); dar žinoma kaip Arabų revoliucinės brigados („Arab Revolutionary Brigades“); dar žinoma kaip „Juodasis rugsėjis“ („Black September“); dar žinoma kaip Musulmonų socialistų revoliucinė organizacija („Revolutionary Organisation of Socialist Muslims“).

                        2.

                        „Al-Aqsa“ kankinių brigada („Al-Aqsa Martyrs’ Brigade“).

                        3.

                        „Al-Aqsa e.V“.

                        4.

                        „Babbar Khalsa“.

                        5.

                        „Filipinų komunistų partija“ („Communist Party of the Philippines“), įskaitant „Naująją liaudies armiją“ („New People’s Army“, „NPA“), Filipinai.

                        6.

                        Irano žvalgybos ir saugumo ministerijos Vidaus saugumo direktoratas (Directorate for Internal Security of the Iranian Ministry for Intelligence and Security).

                        7.

                        „Gama’a al-Islamiyya“ (dar žinoma kaip „Al-Gama’a al-Islamiyya“) (Islamo grupuotė („Islamic Group“, „IG“)).

                        8.

                        „İslami Büyük Doğu Akıncılar Cephesi“ – IBDA-C (Didysis islamo rytų karių frontas („Great Islamic Eastern Warriors Front“)).

                        9.

                        „Hamas“, įskaitant „Hamas-Izz al-Din al-Qassem“.

                        10.

                        „Hizballah“ karinis sparnas“ („Hizballah Military Wing“) (dar žinomas kaip „Hezbollah“ karinis sparnas („Hezbollah Military Wing“); dar žinomas kaip „Hizbullah“ karinis sparnas („Hizbullah Military Wing“); dar žinomas kaip „Hizbollah“ karinis sparnas („Hizbollah Military Wing“); dar žinomas kaip „Hezballah“ karinis sparnas („Hezballah Military Wing“); dar žinomas kaip „Hisbollah“ karinis sparnas („Hisbollah Military Wing“); dar žinomas kaip „Hizbu’llah“ karinis sparnas („Hizbu’llah Military Wing“); dar žinomas kaip „Hizb Allah“ karinis sparnas („Hizb Allah Military Wing“); dar žinomas kaip „Džihado taryba“ („Jihad Council“) (ir visi jam pavaldūs padaliniai, įskaitant Išorės saugumo organizaciją („External Security Organisation“)).

                        11.

                        „Hizbul Mujahideen“, „HM“.

                        12.

                        „Khalistano Zindabad pajėgos“ („Khalistan Zindabad Force“, „KZF“).

                        13.

                        „Kurdistano darbininkų partija“ („Kurdistan Workers’ Party“, „PKK“) (dar žinoma kaip „KADEK“; dar žinoma kaip „KONGRA-GEL“).

                        14.

                        „Tamilų Elamo išlaisvinimo tigrai“ („Liberation Tigers of Tamil Eelam“, „LTTE“).

                        15.

                        „Ejército de Liberación Nacional“ („Nacionalinė išlaisvinimo armija“ („National Liberation Army“)).

                        16.

                        „Palestinos islamo džihadas“ („Palestinian Islamic Jihad“, „PIJ“).

                        17.

                        „Palestinos išlaisvinimo liaudies frontas“ („Popular Front for the Liberation of Palestine“, „PFLP“).

                        18.

                        „Palestinos išlaisvinimo liaudies fronto Aukščiausioji vadovybė“ („Popular Front for the Liberation of Palestine – General Command“) (dar žinoma kaip „PFLP Aukščiausioji vadovybė“ („PFLP – General Command“)).

                        19.

                        „Devrimci Halk Kurtuluș Partisi-Cephesi“ – „DHKP/C“ (dar žinoma kaip „Devrimci Sol“ („Revoliucinė kairė“) („Revolutionary Left“); dar žinoma kaip „Dev Sol“), „Revoliucinė liaudies išlaisvinimo armija/frontas/partija“ („Revolutionary People’s Liberation Army/Front/Party“).

                        20.

                        „Šviečiantis kelias“ („Sendero Luminoso“ („Shining Path“), „SL“).

                        21.

                        „Teyrbazen Azadiya Kurdistan“ – „TAK“ (dar žinoma kaip „Kurdistano laisvės sakalai“ („Kurdistan Freedom Falcons“); dar žinoma kaip „Kurdistano laisvės vanagai“ („Kurdistan Freedom Hawks“)).